Vejledning i indberetning til produktion via system til system (API)

Indhold

[1. Formålet med vejledningen 1](#_Toc152056783)

[2. Forudsætninger før API kan tilgås 2](#_Toc152056784)

[2.1 Registrering af indberetningspligt 2](#_Toc152056785)

[2.2 Tilknytning af rettigheder til certifikatet på TastSelv Erhverv 2](#_Toc152056786)

[2.2.1 Særligt, hvis du afleverer på vegne af andre 2](#_Toc152056787)

[3. Indberetnings flow 2](#_Toc152056788)

[4. API specifikationer 3](#_Toc152056789)

[4.1 API specifikation til kald til Billetautomaten 3](#_Toc152056790)

[4.1.1 API specifikation når der indberettes på vegne af andre 3](#_Toc152056791)

[4.2 API specifikation til kald til CESOP-DK 3](#_Toc152056792)

**Versionshistorik**

|  |  |
| --- | --- |
| **Version** | **Udgivelsesdato** |
| 1.1 | 03-11-2023 |
| 1.2 | 10-07-2025 |

# 1. Formålet med vejledningen

Denne vejledning henvender sig til finansielle organisationer, PSP’ere [[1]](#footnote-1), som formidler betalinger på tværs af grænser. Disse finansielle virksomheder skal indberette deres betalinger på tværs af grænser i et XML-format til Skattestyrelsen, som videresender informationerne til en central EU-database, CESOP-EU[[2]](#footnote-2).

Formålet med denne vejledning er at beskrive hvordan CESOP-DK TFE API-løsningen anvendes. Det er en teknisk vejledning, som ikke forholder sig til de indberettede data eller formatet for dem. For vejledning til disse områder henvises til den generelle indberetningsvejledning.

Vi anbefaler, at der testes grundigt på TFE-miljøet, inden indlevering til produktion påbegyndes. Der findes en særskilt vejledning til TFE-miljøet på [skat.dk/CESOP](file:///C%3A%5CUsers%5Cw11534%5CAppData%5CLocal%5CMicrosoft%5CWindows%5CINetCache%5CContent.Outlook%5CCP6U88PR%5Cwww.skat.dk%5CCESOP).

# 2. Forudsætninger før API kan tilgås

API er ikke tilgængelig for udenlandske virksomheder, idet det kræver at virksomheden har MitID for at få de certifikater der er nødvendige benytte API. MitID kræver at virksomheden har dansk adresse.

Før I kan tilgå produktionsmiljøet via de udstillede API’er, skal I anskaffe et OCES PROD-certifikat fra NETS. Anskaffelse af OCES PROD-certifikater kan ske ved login på <https://www.mitid-erhverv.dk/>

Se vejledning til *anskaffelse af OCES-testcertifikat* [Vejledning til anskaffelse af OCES certificates](https://skat.dk/media/nxifkkyo/vejledning-til-anskaffelse-af-oces-certificates.pdf)

*De supplerende vejledninger findes også i afsnittet ”Supplerende vejledninger til API”*

## 2.1 Registrering af indberetningspligt

Den indberetningspligtige PSP skal have tilknyttet indberetningspligten til CESOP-DK.

Registreringen af indberetningspligten sker via en digital blanket på virk.dk. Blanketten kræver login med MitID Erhverv eller med privat MitID. Det er også muligt for repræsentanter at tilmelde virksomheden.

I tilgår og udfylder blanketten her: [Blanket 31.053 Registrering - indberetningspligt for visse grænseoverskridende betalingsoplysninger](https://virk.dk/myndigheder/stat/ERST/selvbetjening/31053_Registrering_forindberetningspligt_for_visse_graenseoverskridende_betalingsoplysninger/) (virk.dk)

Når Skattestyrelsen har behandlet og godkendt anmodningen om registrering, dannes et nyt registreringsbevis. I kan finde registreringsbeviset i [TastSelv Erhverv](https://skat.dk/tastselverhverv) under menupunktet **Profil- og kontaktoplysninger**.

Herefter er indberetningspligten registreret på virksomhedens se-nr., og I kan begynde at indberette.

## 2.2 Tilknytning af rettigheder til certifikatet på TastSelv Erhverv

Når PROD-certifikatet er anskaffet, skal det registreres på TastSelv Erhverv og rettigheden ”CESOP Indberetter” skal tilknyttes certifikatet.

Tilknytningen kan foretages af virksomhedens MitID-administrator.

###  2.2.1 Særligt, hvis I afleverer på vegne af andre

Skal I aflevere betalingsdata på vegne af indberetningspligtige skal jeres virksomhed være tilmeldt revisorordningen. Vejledningen til revisorordningen finder du på [skat.dk/tilmeld-revisorordning](https://skat.dk/tilmeld-revisorordning).

Den indberetningspligtige, som I skal indberette på vegne af, skal give jer ret til at indberette på vegne af dem. Vejledningen til at give revisor eller rådgiver ret til at indberette for sig findes på [skat.dk/revisor-adgang](https://skat.dk/revisor-adgang).

# 3. Indberetningsflow

For at kunne indberette data til CESOP samt hente kvitteringer og valideringsrapporter mv. fra CESOP-DK, skal der foretages to kald.

Først kaldes [Billetautomaten](https://oces.billetautomat.skat.dk/auth/realms/oces/certificates/cert) med det certifikat, som CESOP-DK rettigheden er tilknyttet. I skal bruge client id’et: cesop-api.

Fra Billetautomaten returneres et JWT, der skal anvendes som Bearer Authentication i kaldet til CESOP-DK, som er det andet kald.

# 4. API specifikationer

## 4.1 API specifikation til kald til Billetautomaten

API-specifikationen til kaldet til Billetautomaten. Se yderligere i vejledningen [Billetautomaten API SPEC](https://skat.dk/media/hkmcy2lf/billetautomaten-api-spec.txt) findes også afsnittet ”Supplerende vejledninger til API”

Bemærk, at specifikationerne indeholder både TFE-miljøet og produktion. Request body er beskrevet med eksempler til, 1) når der afleveres på egne vegne, og 2) når der afleveres på vegne af en anden.

Specifikationen kan med fordel ses i: <https://editor.swagger.io/>

### 4.1.1 API specifikation, når der indberettes på vegne af andre

API specifikationerne indlejret ovenfor indeholder også specifikationer af, hvordan Billetautomaten kaldes, når der arbejdes på vegne af en anden.

## 4.2 API specifikation til kald til CESOP-DK

API specifikation for kaldet til CESOP-DK kan findes her: <https://api.cesop.tfe.skat.dk/api/v1/spec>

Bemærk, at specifikationen indeholder både TFE-miljø og produktion.

Specifikationen kan med fordel ses i: <https://editor.swagger.io/>

1. Payment Service Provider [↑](#footnote-ref-1)
2. CESOP (Central Electronic System of Payment Information) er et system, der vedligeholdes af Europa-Kommissionen, og som indsamler grænseoverskridende betalingstransaktionsdata, som medlemsstaterne indsamler fra betalingstjenesteudbyderne. [↑](#footnote-ref-2)